**Toamnă**

*Georgiana-Laura Gheorghe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Artista căreia îi place să vadă totul

În roșu, portocaliu, galben și maro.

Mama care învelește pământul rece

Cu o pătură călduroasă de frunze.

Ne aduce struguri gustoși pentru must,

Mere zemoase pentru cidru și plăcinte,

Gutui și prune din care rezultă gemul,

Coacăze pentru compot

Și prețioșii dovleci din care facem prăjituri.

Tragem o sperietură zdravănă de Halloween

Și ne umplem coșurile cu dulciuri.

Pe cei adormiți îi pomenim

Și cu lumină îi ajutăm să se întoarcă în Lumea de Apoi.

Toamnă, dragă

Ești frumoasă în felul tău!

Ne încânți cu șarmul tău

Și ne ajuți să ne pregătim pentru Regina Iarnă.

Copyright Georgiana L Gheorghe

Toate Drepturile Rezervate.